b'\n_START_ARTICLE_\nRich. Andvord\n_START_PARAGRAPH_\nRich. Andvord AS var et norsk papir- og kontorrekvisitafirma, beliggende i Oslo. Fra selskapet ble grunnlagt i 1865 var det helt til 2005 en familiebedrift.\n_START_SECTION_\nHistorie\n_START_PARAGRAPH_\nSelskapets grunnlegger Richard Andvord (1839\xe2\x80\x931913) kj\xc3\xb8pte eiendommen mellom Karl Johans gate og Stortorvet av assessor Ludvig Mariboe, og \xc3\xa5pnet sin forretning 1. mai 1865._NEWLINE_De f\xc3\xb8rste \xc3\xa5rene bodde Andvord selv i andre etasje over butikken. Med sin sentrale beliggenhet ble den ganske fort et m\xc3\xb8tested for byens borgere. Tidens intellektuelle elite hadde mange spesielle krav til sine skriveredskaper, og Henrik Ibsen, Bj\xc3\xb8rnstjerne Bj\xc3\xb8rnson, Edvard Grieg, Jonas Lie og Edvard Munch var blant de faste kundene. Kunstnere som hadde vansker med \xc3\xa5 betale, fikk diskret \xc3\xb8konomisk hjelp. Butikken kunne ofte fungere som diskusjonsklubb og m\xc3\xb8teplass for byens intellektuelle, og invitasjonslistene til borgerball og veldedige tilstelninger trakk ogs\xc3\xa5 mange folk til butikken._NEWLINE_Etter hvert utvidet firmaet sin virksomhet, med trykkeri, bokbinderi og stempelproduksjon, og kommunale og statlige etater ble stadig bedre kunder. Firmaet vokste kraftig._NEWLINE_Under krigen var dav\xc3\xa6rende Richard Andvord (1920\xe2\x80\x931997) aktiv i motstandsbevegelsen, og bedriften p\xc3\xa5 Stortorget ble et viktig senter for motstandsbevegelsen. Andvords grafiske virksomhet var viktig n\xc3\xa5r man innen hjemmefronten skulle lage falske papirer._NEWLINE_I 2000 flyttet forretningen fra Stortorvet til Tollbugata 31. P\xc3\xa5 fasaden mot Stortorvet er de lett synlige neonbokstavene fra 1960-tallet bevart._NEWLINE_Andvord-konsernet omfattet etter hvert ikke bare butikk og grafisk bedrift, men ogs\xc3\xa5 Grieg Kalenderforlag og grossisten Emo. I 2004 var omsetningen n\xc3\xa5dd om lag 1 mrd. kroner._NEWLINE_Andvord-gruppen ble i 2005 sl\xc3\xa5tt sammen med det b\xc3\xb8rsnoterte grossistfirmaet C. Tybring-Gjedde, og fikk navnet Andvord Tybring-Gjedde ASA (ATG). Firmaets hovedvirksomheter ble solgt ut av Andvord-familien h\xc3\xb8sten 2006. Etter det ble butikken en selvstendig enhet i Staples Retail Norway AS og fikk navnet Andvord City Cash._NEWLINE_I januar 2014 ble det klart at Stortinget som var g\xc3\xa5rdeier i Tollbugata selv \xc3\xb8nsket \xc3\xa5 disponere lokalene der butikken l\xc3\xa5, og at butikkvirksomheten etter 149 \xc3\xa5rs drift derfor opph\xc3\xb8rer 25. januar 2014.'